Lebanon (Oregon)

Lebanon (kiejtése: lɛbənən) az Amerikai Egyesült Államok északnyugati részén, Oregon állam Linn megyéjében, Salemtől délkeletre helyezkedik el. A 2010. évi népszámláláskor 15 518 lakosa volt. A város területe 17,79 km², melyből 0,52 km² vízi. A helység legnagyobb foglalkoztatója 650 alkalmazottal a Lowe’s, ezt követi a szamaritánus kórház, az iskolakerület, a Wal-Mart és az Entek International. Éghajlat A város éghajlata a Köppen-skála szerint mediterrán (Csb-vel jelölve). A legcsapadékosabb a november–december, a legszárazabb pedig a július–augusztus közötti időszak. A legmelegebb hónap augusztus, a leghidegebb pedig december. Népesség 2010 A 2010-es népszámláláskor a városnak 15 518 lakója, 6118 háztartása és 3945 családja volt. A népsűrűség 893 fő/km2. A lakóegységek száma 6820, sűrűségük 394,7 db/km2. A lakosok 91,2%-a fehér, 0,5%-a afroamerikai, 1,4%-a indián, 1,1%-a ázsiai, 0,1%-a a Csendes-óceáni szigetekről származik, 2,1%-a egyéb, 3,7%-a pedig kettő vagy több etnikumú. A spanyol vagy latino származásúak aránya 5,8% (4,4% mexikói, 0,3% Puerto Ricó-i, 1,1% egyéb spanyol vagy latino származású.) A háztartások 33,5%-ában élt 18 évnél fiatalabb. 44,6% házas, 14,3% egyedülálló nő, 5,6% egyedülálló férfi, 35,5% pedig nem család. 28,5% egyedül élt; 14,3%-uk 65 éves vagy idősebb. Egy háztartásban átlagosan 2,5 személy élt; a családok átlagmérete 3,05 fő. A medián életkor 36,6 év volt. A város lakóinak 25,7%-a 18 évesnél fiatalabb, 9,4% 18 és 24 év közötti, 24,9%-uk 25 és 44 év közötti, 23,6%-uk 45 és 64 év közötti, 16,3%-uk pedig 65 éves vagy idősebb. A lakosok 47,7%-a férfi, 52,3%-a pedig nő. 2000 A 2000-es népszámláláskor a városnak 12 950 lakója, 5078 háztartása és 3444 családja volt. A népsűrűség 749,4 fő/km2. A lakóegységek száma 5457, sűrűségük 315,8 db/km2. A lakosok 94%-a fehér, 0,2%-a afroamerikai, 1%-a indián, 1%-a ázsiai, 0,1%-a a Csendes-óceáni szigetekről származik, 1,4%-a egyéb-, 2,4%-a pedig kettő vagy több etnikumú. A spanyol vagy latino származásúak aránya 3,7% (2,5% mexikói, 0,2% Puerto Ricó-i, 1% pedig egyéb spanyol/latino származású.) A háztartások 33,1%-ában élt 18 évnél fiatalabb. 50,2% házas, 13,1% egyedülálló nő; 32,2% pedig nem család. 27,6% egyedül élt; 14,5%-uk 65 éves vagy idősebb. Egy háztartásban átlagosan 2,51 személy élt; a családok átlagmérete 3,02 fő. A város lakóinak 17%-a 18 évesnél fiatalabb, 6% 18 és 24 év közötti, 26,9%-uk 25 és 44 év közötti, 19,8%-uk 45 és 64 év közötti, 17,8%-uk pedig 65 éves vagy idősebb. A medián életkor 35,9 év volt. Minden 100 nőre 91,2 férfi jut; a 18 évnél idősebb nőknél ez az arány 87,2. A háztartások medián bevétele 31 231 amerikai dollár, ez az érték családoknál $37 818. A férfiak medián keresete $32 448, míg a nőké $24 796. A város egy főre jutó bevétele (PCI) $14 968. A családok 14,4%-a, a teljes népesség 15,7%-a élt létminimum alatt; a 18 év alattiaknál ez a szám 20,8%, a 65 évnél idősebbeknél pedig 7,9%. Oktatás A városnak egy gimnáziuma (Lebanon High School) és egy keresztény magániskolája (East Linn Christian Academy) van, amelyek a Lebanoni Közösségi Iskolakerület fennhatósága alá tartoznak. A Nyugati Egészségtudományi Egyetem 107 hallgatóval 2011 augusztusában nyitotta meg a Csendes-óceáni Oszteopátiás Gyógyszerészeti Főiskolát, amely az Oregoni Egészségtudományi Egyetem óta az első ilyen szakirányú felsőoktatási intézmény. Kultúra és pihenés Rendezvények 1909 óta minden június első hétvégéjén tartják az Eperfesztivált, illetve az annak részeként megrendezett kiállítást és felvonulásokat, valamint elkészítik a világ legnagyobb epertortáját. Parkok A településen 28,9 hektáron 15 park található: ezek között vannak tenisz-, kosárlabda-, baseball-, softball- és futballpályák, játszóterek és egyéb létesítmények is. A Gills Landing területén csónakdokk, kikötő, lakókocsipark, valamint zuhanyzási lehetőség érhető el, a Ralston Park pedig a város karácsonyfájának és fényünnepének helyszíne. Híres személyek Ben Howland – egyetemikosárlabda-edző Carson „Skeeter” Bigbee – profi baseball-játékos Dave Roberts – MLB-játékos David W. Ballard – Idaho territórium kormányzója Dick Smith – MLB-játékos Doug Riesenberg – NFL-játékos Eric Castle – NFL-játékos Howard Hesseman – színész Jo Collins – színésznő, 1965-os Év Playmate-je Katherine Ann Power – korábbi szökevény (emberölés és fegyveres rablás) Mike Royer – a Marvel és a DC képregény-szerkesztője Paul McQuistan – a Seattle Seahawks offensive tackle linemanje Pat McQuistan – az Arizona Cardinals offensive tackle linemanje Tom Medley – képregény-szerkesztő Fordítás Ez a szócikk részben vagy egészben a Lebanon, Oregon című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Jegyzetek További információk (angolul) Oregon Blue Book Lebanoni Kereskedelmi- és Iparkamara A Salemi Közkönyvtár történelmi fotói